Эльмира Сөләйманова: "Яңа елдан соң Казанга киләм. Әлегә авырып торам"

	12 октябрь көнне TMTV телеканалы директоры Лилия Кадыйрова социаль челтәрдәге битендә Эльмира Сөләйманованың яңа төшерелгән клибын урнаштырган булган. Аннан соң Эльмира Лилиягә шалтыратып, озак кына сөйләшкәннәр.	 “Балаларым өчен борчылам. Яңа елдан соң Казанга киләм. Әлегә авырып торам. Җырларым бик күп. Аларны халыкка җиткерәсем, “Аккош” җырына клип та төшерәсем килә”, диде. ТМТВда узачак “Яңа ел” съёмкаларына чакырдык, тик авырып тору сәбәпле килә алмавын әйтте. 
Яңа елдан соң “Сөйләшергә кирәк” тапшыруына да чакырдык. “Бик теләп киләм, сөйлисе сүзләрем күп җыелды” дигән иде... Бик моңлы сандугачыбызны югалттык... Урыннары оҗмахта булсын... Тыныч йокла, Эльмира... Якыннарына сабырлык...", дип бүлешкән Лилия социаль челтәрдә.  
	---	
Барс-Медиа

	№ --- | 16.12.2022	


